作者:張生妻
標題:夢中歌
內容:歎衰草，絡緯聲切切。良人一去不復還，勸君酒，君莫辭。落花徒繞枝，流水無返期。莫恃少年時，少年能幾時。怨空閨，秋日亦難暮。夫婿斷音書，遙天雁空度。切切夕風急，露滋庭草濕。良人去不回，焉知掩閨泣。螢火穿白楊，悲風入荒草。疑是夢中游，愁迷故園道。花前始相見，花下又相送。何必言夢中，人生盡如夢。